Alkitab kanggo murangkalih Nyanggakeun Lahirna Garéja
Ditulis ku: Edward Hughes Ilustrasi/juru gambar ku: Janie Forest, Alastair Paterson Disaluyukeun ku: Ruth Klassen Ditarjamahkeun ku: Kurnia Arifin Diproduksi ku: Bible for Children ©2023 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Nalika Yesus pupus, murid-murid-Na anu kasieunan nyarumputkeun maneh. Sanggeus Yesus gugah tina pupusna, Anjeunna nembongkeun Diri-Na ka murid-murid-Na. Yesus éta hirup! Tapi - Yesus rencanana ninggalkeun aranjeunna, balik deui ka Surga ka tempat Anjeunna geus salawasna cicing sareng Allah, Rama-Na.
Samemeh Anjeunna angkat, Yesus jangji ka murid-murid-Na bakal ngutus Roh Allah pikeun jadi Panglipur jeung Pitulung. (Yohanes 15:26). Waktosna tos caket! Sababaraha poé sanggeus Yesus indit, Allah Roh Suci sumping.
Kitu kajadianna teh. Aya kana 120 pengikut Yésus keur ngadoa babarengan di hiji imah. Ujug-ujug, imah dipinuhan ku sora angin ngahiliwir.
Seuneu-seuneu anu dicacag-cacag nempel ka unggal jalma. Maranéhanana kabéh kaeusian Roh Suci - sakumaha Yesus tos jangji!
Di jalan-jalan, murid-murid Yesus nyarios nganngo basa-basa anu tacan kungsi diajar. Urang asing anu nganjang ka Yérusalém ngadéngé murid-murid ngobrol ngeunaan karya-karya Allah anu éndah dina sababaraha basa. Jalma-jalma teh hareran. "Naon hartosna ieu?" maranehna nanya. "Aranjeunna sugan mabok ku anggur anyar," anu sanésna nyedek.
Tapi Petrus nyarios, "Ieu mah lain mabok ... ieu anu diomongkeun ku nabi Yoel ..." Petrus lajeng ngingetkeun maranéhna yén sababaraha taun saméméhna, Allah geus jangji Roh Suci bakal datang kanggo ngaberkahan jeung nulungan jalma.
Petrus nyarioskeun ka jalma-jalma yén aranjeunna kedah nyingkir tina dosa sareng dibaptis dina lebet namina Yesus Kristus. "... jeung anjeun bakal nampa kurnia Roh Suci," ceuk Petrus. Aya 3000 urang anu nurut. Maranéhna ngagabung jeung murid-murid nyembah Yésus. Dina waktu kaliwat, beuki loba deui jalma anu ditambahkeun kana garéja Allah dimimitian dinten Roh Suci sumping.
Roh Suci mawa kakawasaan- Na kana kahirupan umat Allah. Dina hiji poe, Petrus jeung Yohanes naek ka Bait Allah babarengan dina waktu sembahyang. Aya saurang pengemis lumpuh keur diuk di luar gapura candi. Manéhna ménta duit ka Petrus jeung Yohanes.
Saur Petrus, "Emas sareng perak abdi teu gaduh, tapi naon anu abdi gaduh abdi pasihkeun ka anjeun: Dina lebet namina Yesus Kristus urang Nasaret, geura gugah tur leumpang." Lajeng manéhna nyepengan ku leungeun katuhu tuluy diangkat. Lajeng manéhna, luncat, nangtung jeung leumpang jeung asup ka Bait Allah bareng jeung maranehna - leumpang, luncat, jeung muji ka Allah.
Ngadadak jalma-jalma ngariung, kagét ku mujijat. Pétrus ngabéjaan yén éta téh kakawasaan Allah, lain milikna, anu nyageurkeun éta jalma lumpuh. Nalika Pétrus ngingetkeun urang Yahudi ieu yén Allah ngahudangkeun Yésus ti nu maraot, para pamingpin Bait Allah ambek- ambekan nangkep Petrus jeung Yohanes tuluy dipanjara. Tapi, kira-kira aya 5000 lalaki anu percaya ka Yesus.
Poe isukna, Petrus jeung Yohanes ngadeg di hareupeun para pangawasa Bait Allah. "Ku kakuatan naon atawa ku ngaran naon anjeun geus ngalakukeun ieu?" para pangawasa nanya.
Dipinuhan ku Roh Suci, Pétrus ngajawab kalawan wani. "... ku nami Yesus Kristus urang Nasaret, anu ku anjeun disalib, anu digugahkeun ku Allah tina anu maraot, ku Anjeunna, jalma ieu nangtung di payuneun anjeun sadayana."
Petrus neraskeun kalimahna bari teu aya kasieun, "...teu aya deui ngaran di handapeun langit anu dipaparinkeun ka manusa anu bakal nyalamatkeun urang sadaya." Teu hayang jalma-jalma percaya ka Yésus, para pangawasa ngancem pisan ka Petrus jeung Yohanes. "Ti ayeuna anjeun kedah nyarios ka saha waé dina lebet namina Yesus."
Petrus kungsi sieun ngabela Yesus. Tapi éta saméméh Roh Suci sumping. Ayeuna mah teu aya anu tiasa nyingsieunan anjeunna.
Petrus jeung Yohanes ngawaler, "Naha leres dina paningalian Allah ngadangukeun aranjeun langkung ti batan Allah. Sabab simkuring mah teu tiasa teu ngucapkeun naon-naon anu katingali sareng kakuping."
Sanggeus diancam deui, pangawasa ngabébaskeun Petrus jeung Yohanes. Badega-badega Allah anu waranian nyaritakeun ka batur-baturna perkara ngeunaan panjara jeung cobaan.
Salajengna maranéhanana ngayakeun kempelan doa jeung pupujian anu agung. Sakali deui, Roh Suci Allah maparin kakiatan ka sakumna umat-Na - sarta garéja nu saumuran orok tuluy tumuwuh sarta mekar.
Lahirna Garéja Carita tina Dawuhan Gusti, Alkitab Kenging ti Kisah Rasul 1-4 "Ngawitan bubukana Dawuhan Gusti anu masihan Caang." Psalm 119:130
55 Rengse